पुनर्विचार याचिका पर सुनवाई कल
सोजतके पास हाइवे से सटी 149 बीघा बेशकीमती जमीन को लेकर राजस्व मंडल की एकलपीठ के फैसले पर पुनर्विचार के लिए दायर पुनर्विचार याचिका पर गुरुवार को सुनवाई होगी। मंगलवार को विपक्षी पक्ष ने पुनर्विचार याचिका की प्रति प्राप्त की है और एकलपीठ ने दोनों पक्षों की बहस के लिए गुरुवार 31 दिसंबर की पेशी तय की है। एसडीओ के एक आदेश के खिलाफ दो अलग-अलग निगरानी याचिका दायर कर राजस्व मंडल से दो अलग-अलग आदेश का यह मामला चर्चा में बना हुआ है। प्रकरण के पक्षकार पाली निवासी गोपाराम सहित दस काश्तकारों ने वकील घनश्याम सिंह लखावत के जरिये पुनर्विचार याचिका दायर की है। याचिका में कहा गया है कि एसडीओ सोजत की ओर से गत 15 अप्रैल को जारी किए गए फैसले पर जब उम्मेदमल और भवानीमल ने राजस्व मंडल में निगरानी याचिका दायर कर दी थी, उस पर 15 सितंबर 2015 को सदस्य अशफाक हुसैन से निर्णय पारित कर दिया था तो एसडीओ के उसी आदेश पर दूसरी याचिका कैसे पेश हो गई। याचिका का दूसरा बिंदु यह है कि अगर उम्मेदमल के बेटे संजय ने याचिका दायर भी कर दी थी तो उस पर सुनवाई नहीं हो सकती थी, क्योंकि सदस्य अशफाक हुसैन फैसला सुना चुके थे तो दुबारा 20 नवंबर 2015 का आदेश किस तरह विधिक माना जाएगा। याचिका में यह भी कहा गया है कि उम्मेद और भवानी मल ने जब निगरानी याचिका दायर की थी तो विपक्षीगण गोपाराम सहित दस काश्तकारों को पक्षकार बनाया गया था और राज्य सरकार भी पक्षकार थी। इन सभी पक्षों को सुनकर गत 15 सितंबर को फैसला दिया गया था।
पहलेफैसले में आदेश सही, दूसरे में बताया गलत : राजस्वमंडल की एकलपीठ ने पहले फैसले में एसडीओ के आदेश को सही बताते हुए एक पक्ष की निगरानी याचिका दायर कर दी गई थी, वहीं उसी पक्षकार के पुत्र की ओर से दायर याचिका पर दो माह बाद ही एसडीओ के आदेश को गलत ठहरा दिया गया था। इसके खिलाफ पीड़ित पक्ष की पुनर्विचार याचिका पेश कर दूसरे फैसले को निरस्त करने की गुहार लगाई है।
hin_Deva hin_Deva hin_Deva